section_heading: Povijest splitske bolnice
paragraph_text: Prva gradska bolnica utemeljena je još 1783. godine oporukom građanina Ergovca. Nosila je ime ''sv. Lazara, a kasnije je preimenovana u Civilnu bolnicu''. Klinička bolnica Split preselila se 1975. godine u novi kompleks na Firulama (počeo se graditi 1939.), gdje se i danas nalazi. Opća bolnica Split postala je Klinički bolnički centar 3. lipnja 1986. godine. Godine 1993. bolnici su pridružene Splitske toplice te bolnica Križine (nekadašnja Vojna bolnica) i preimenovana je u Kliničku bolnicu. Dana 29. kolovoza 2007. godine Ministarstvo zdravstva i socijalne skrbi dodijelilo joj je ponovno naziv "Klinički bolnički centar Split".